Deutschland über (amper) alles – praag.co.za
Deutschland über (amper) alles
Die afranseling wat Argentinië by die Wêrelbekertoernooi se doelevraat, Duitsland, gekry het verbeter die kanse by die wedstryd dat Duitsland en Nederland se Oranje mekaar in die eindstryd die stryd gaan aansê.
Nederland kom in die halfeindstryd teen Uruguay te staan, terwyl Duitsland met die wenner van die wedstryd tussen Spanje en Paraguay sal moet afreken.
Nederland lyk byna verseker van ‘n plek in die eindstryd, met Uruguay wat ietwat gelukkig was om met die “laaste hoop van Afrika, Ghana,” af te reken.
Spanje het sy sokkies opgetrek toe dit begin lyk het of hierdie toernooigunsteling Italië en Engeland huis toe sou volg. Kenners is dit egter nie eens dat Spanje ‘n maklike taak sal hê nie.
Duitsland was in die derde minuut danksy ‘n kopskoot op die telbord, maar hierna het die doele lank opgedroog. Na rustyd het dit gelyk of die Argentyne die saak gou wou omkeer en beklink, maar dit was gou duidelik dat die Argentyne se asems gejaag het. Duitsland het hierna nog drie doele ingeryg, om sy reputasie as die toernooi se doelevraat gestand te doen.
Die ophef wat van Ghana gemaak is, het dié Afrikaland se dapper spelers geen guns gedoen nie. Net te veel van die voorspraakmakers vir Ghana het die span as swart span beklemtoon, en ‘n onsmaaklike rassekwessie van die saak gemaak. Wat hierdie voorspraakmakers betref, was die Algeryne nooit deel van die toernooi se Afrika-aanslag nie.
Duitsland het sy oorwinning tot die duidelike vreugde van kanselier Angela Merkel behaal, wat die gas van ‘n duidelike dikbek pres. Jacob Zuma was.
пескоструй для karcherОлександр Фільчаков прокурор
Skrywer Dan RoodtGepubliseer op 3 Julie 2010 Kategorieë Sokker
Vorige Vorige artikel: Oranje deur na halfeind
Volgende Volgende artikel: Mandela ontmoet Ghana se sokkerspan